Футур први

Футур први (будуће време) је глаголски облик који означава радњу која ће се десити након што о њој говоримо:

1. Милош ће отпутовати на Копаоник.
2. Ви ћете урадити домаћи сутра.

Футур први се гради од краћих облика помоћног глагола хтети у презенту (ћу, ћеш, ће, ћемо, ћете, ће) и инфинитива глагола.

Футур први је личан глаголски облик, можемо га мењати по лицима.

Погледајте промену глагола УРАДИТИ кроз футур први:

|  |  |  |  |  |  |
| --- | --- | --- | --- | --- | --- |
| Јд. |  |  | Мн. |  |  |
| 1.лице | ћу | урадити | 1.лице | ћемо | урадити |
| 2.лице | ћеш | урадити | 2.лице | ћете | урадити |
| 3.лице | ће | урадити | 3.лице | ће | урадити |

Краћи облик помоћног инфинитив

гл.хтети у презенту

Помоћни глагол хтети у неким случајевима може се писати и иза инфитива и то код глагола који се у инфинитиву завршавају на –ти (урадити, отпутовати...). Тада футур први можемо писати на 2 начина:

 Ја ћу урадити или Урадићу.

Ти ћеш отпутовати или Отпутоваћеш.

ЗАДАЦИ:

Прочитати лекцију у Граматици на странама 68-69, урадити дате задатке у Граматици. Урадити и задате у Радној свесци (страна 54, задаци: 34, 35, 36, 37, 38).